SIAM เตรียมสรุปโครงการโซลาร์ฟาร์มญี่ปุ่น 2 แห่ง ในปีนี้
SIAM เตรียมสรุปโครงการโซลาร์ฟาร์มญี่ปุ่น 2 แห่งในปีนี้ โดยขณะนี้อยู่ระหว่างทำ Due diligence ขณะที่อยู่ระหว่างรอทางการประกาศรายชื่อผู้ผ่านการพิจารณา 24 ธ.ค.นี้ หลังได้รับคัดเลือกจากกองทัพเรือให้เป็นผู้เสนอร่วมโครงการพลังงานทดแทน ตั้งเป้ามีรายได้ธุรกิจพลังงานตั้งแต่ Q4/59
14 ต.ค. 2558

บริษัท สยามสตีลอินเตอร์เนชั่นแนล จำกัด (มหาชน) หรือ SIAM ระบุว่า บริษัทเตรียมสรุปโครงการผลิตไฟฟ้าพลังงานแสงอาทิตย์ ประเภทโซลาร์ฟาร์ม โดยปัจจุบันอยู่ระหว่างการตรวจสอบฐานะกิจการ (Due diligence) ของโครงการที่จะเข้าลงทุนในญี่ปุ่น 2 แห่ง ซึ่งคาดได้ข้อสรุปภายในปีนี้
ขณะเดียวกันยังรุกโครงการโซลาร์ฟาร์มในไทยด้วย โดยรอทางการประกาศรายชื่อผู้ผ่านการพิจารณาในวันที่ 24 ธ.ค.นี้ หลังจากก่อนหน้านี้บริษัทได้รับคัดเลือกจากกองทัพเรือให้เป็นผู้เสนอร่วมโครงการพลังงานทดแทน จากพลังงานแสงอาทิตย์ โดยบริษัทตั้งเป้ามีรายได้จากธุรกิจพลังงานเข้ามาตั้งแต่ในไตรมาส 4/59